Donn Alan Pennebaker

**Donn Alan «D.A.» Pennebaker** (født 15. juli 1925 i Evanston i Illinois i USA, død 1. august 2019 på Long Island i delstaten New York) var en amerikansk regissør av dokumentarfilmer og en av pionerene innen direct cinema/cinéma vérité. Utøvende kunstarter, særlig populærmusikk, og politikk var hans hovedsatsinger.

## Liv og virke
### Bakgrunn
Pennebaker ble født som sønn av Lucille Levick (pikenavn Deemer) og John Paul Pennebaker, som var profesjonell fotograf.

Pennebaker tjenestegjorde i U.S. Navy under andre verdenskrig. Han studerte deretter ingeniørfag ved Yale University og arbeidet så som ingeniør. Han grunnla Electronics Engineering (som produserte det første datasystemet for flybilletreservasjoner) før han gikk til filmen.

### Filmkarriere
Pennebaker lot seg inspirere av den eksperimentelle filmskaperen Francis Thompson og redigerte sin første film, *Daybreak Express*, i 1953, som tok et utgangspunkt i Duke Ellingtons musikkstykke ved samme navn. Den er det første eksempel på Pennebakers blanding av dokumentariske og eksperimentelle teknikker. Ifølge Pennebaker viste han Ellington filmen og Ellington svarte med å gi ham en plate.

Tidlig på 1960-tallet grunnla Pennebaker (kjent som «Penny» blant venner), sammen med Richard Leacock og Robert Drew, filmselskapet Drew Associates. I 1963 forlot Leacock og Pennebaker selskapet for å grunnlegge sitt eget produksjonsselskap. Senere arbeidet Pennebaker ofte sammen med sin hustru Chris Hegedus. Deres selskap, Pennebaker Hegedus Films, har laget en rekke innflytelsesrike filmer. Disse ble ofte gjort med et håndholdt kamera, typisk med fortellerstemme lagt over og intervjuer framfor direkte dokumentasjon av hendelser.

Pennebaker gjorde en viktig innsats innen dokumentarfilmmediets teknikk og er kjent for sitt samarbeid med musikere og musikkgrupper innom vidt forskjellige sjanger. Blant musikerne finnes Bob Dylan (*Dont Look Back*), David Bowie (*Ziggy Stardust & The Spiders from Mars*) og Depeche Mode (*101*).

## Filmografi
* *[[Primary (film)|Primary]]* (1960)
* *[[Dont Look Back]]* (1967, filmet 1965) sammen med Bob Dylan
* *[[Monterey Pop]]* (1968, filmet 1967)
* *[[Sweet Toronto]]* (1971, filmet 1969)
* *Company* (1971)
* *Keep On Rockin*' (1969) – en film om Little Richard
* *[[Ziggy Stardust and the Spiders from Mars (film)|Ziggy Stardust and the Spiders from Mars]]* (1973) med David Bowie
* *[[Town Bloody Hall]]* (1979)
* *[[DeLorean]]* (1981) med John DeLorean
* *Jimi Plays Monterey* (1986) med Jimi Hendrix
* *[[101 (album)|101]]* (1989) med Depeche Mode
* *[[The War Room]]* (1993)
* *[[Woodstock Diary]]* (1994)
* *[[Moon over Broadway]]* (1997)
* *[[Down from the Mountain]]* (2000)
* *[[Elaine Stritch: At Liberty]]* (2004) portrett av Elaine Stritch
* *[[Rebirth (film)|Rebirth]]* (ikke utgitt)
* *[[Eat the Document]]* (ikke utgitt, filmet i 1966)
* *[[Only the Strong Survive]]* (2003)
* *[[Al Franken: God Spoke]]* (2006)
* *Rock N Roll Music* – med Chuck Berry
* *[[65 Revisited]]* – (2007), en time dokumentar, fulgte en ny DVD-utgivelse av *[[Dont Look Back]]*

## Referanser


## Litteratur
* Aitken, Ian (red.): *Encyclopedia of the Documentary Film*. Routledge (2005)
* Saunders, Dave: *Direct Cinema: Observational Documentary and the Politics of the Sixties*, London, Wallflower Press 2007

## Eksterne lenker
* 
* 
* Pennebaker Hegedus Films
* Q&A with D. A. Pennebaker, 2007 
* English language podcast interview with D.A. Pennebaker and Chris Hegedus